تورکیه-‌ده یئنی نوع کروناویروس‌دان (کووید-19) سون گون عرضینده 240 نفر اؤلوب. بو، تورکیه-‌ده کووید-19 سببیندن اؤلومله باغلی ان یوکسک گؤستریجی‌دیر.
تورکیه-‌نین ساغلیق ناظیری فخر الدین کوجا اؤز آچیقلاماسیندا بیلدیریب کی، سون 24 ساعاتدا کروناویروس تستیندن 205 مین 397 نفر کئچیب، سیمپتوم‌لاری معین ائدیلمه‌ین‌لرله بیرلیکده 29 مین 718 نفر کووید-19 خسته‌سی اولا‌راق قئیدیاتا آلینیب.
بو گون ساغالان خسته سایی 29 مین 922، آغیر خسته سایی 5966 اولوب.
قئید ائدک کی، تورکیه-‌ده ایندییه‌دک یئنی نوع کروناویروس سیمپتوم‌لاری معین ائدیلمه‌ین 1 میلیون 928 مین 165 نفر کووید-19 خسته‌سی اولا‌راق قئیده آلینیب، اونلاردان 1 میلیون 691 مین 113 نفر ساغالیب، 17 مین 121 نفر ایسه اؤلوب.
اونو دا بیلدیرک کی، دونیا میقیاسیندا کووید-19 انفکسیونونا یولوخان‌لارین سایی 74 میلیونو کئچیب.
